CELEX: 32013D0318
Language: lv
Date: 2013-06-21 00:00:00
Title: 2013/318/ES: Padomes Lēmums ( 2013. gada 21. jūnijs ), ar ko atceļ Lēmumu 2009/590/EK par pārmērīga budžeta deficīta pastāvēšanu Rumānijā

26.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 173/50
            
         PADOMES LĒMUMS
   (2013. gada 21. jūnijs),
   ar ko atceļ Lēmumu 2009/590/EK par pārmērīga budžeta deficīta pastāvēšanu Rumānijā
   (2013/318/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 12. punktu,
   ņemot vērā Eiropas Komisijas ieteikumu,
   tā kā:
   
               (1)
            
            
               Padome 2009. gada 7. jūlijā, ņemot vērā Komisijas ieteikumu saskaņā ar Eiropas Kopienas dibināšanas līguma (EKL) 104. panta 6. punktu, ar Lēmumu 2009/590/EK (1) nolēma, ka Rumānijā pastāvēja pārmērīgs budžeta deficīts. Padome atzīmēja, ka 2008. gadā vispārējās valdības budžeta deficīts bija sasniedzis 5,4 % no IKP, tādējādi pārsniedzot Līguma atsauces vērtību, proti, 3 % no IKP, savukārt vispārējās valdības bruto parāds bija 13,6 % no IKP, kas ir ievērojami mazāk par Līguma atsauces vērtību, proti, 60 % no IKP (2).
            
         
               (2)
            
            
               Saskaņā ar EKL 104. panta 7. punktu un Padomes Regulas (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (3), 3. panta 4. punktu Padome 2009. gada 7. jūlijā, pamatojoties uz Komisijas ieteikumu, pieņēma Rumānijai adresētu ieteikumu līdz 2011. gada beigām novērst pārmērīga deficīta situāciju (“Padomes 2009. gada 7. jūlija ieteikums”). Padomes 2009. gada 7. jūlija ieteikums tika publiskots.
            
         
               (3)
            
            
               Saskaņā ar Līguma par Eiropas Savienības darbību (LESD) 126. panta 7. punktu un Regulas (EK) Nr. 1467/97 3. panta 4. punktu Padome 2010. gada 12. februārī, pamatojoties uz Komisijas ieteikumu un atzīstot, ka Rumānijas iestādes ir efektīvi rīkojušās, ievērojot Padomes 2009. gada 7. jūlija ieteikumu, un ka Rumānijā bija vērojamas negaidītas nelabvēlīgas ekonomiskās norises ar būtisku negatīvu ietekmi uz valdības finansēm, pieņēma Rumānijai adresētu pārskatītu ieteikumu novērst pārmērīgā budžeta deficīta situāciju līdz 2012. gada beigām. Šis pārskatītais ieteikums tika publiskots.
            
         
               (4)
            
            
               Saskaņā ar 4. pantu Līgumiem pievienotajā Protokolā par pārmērīga budžeta deficīta novēršanas procedūru Komisija sniedz datus šīs procedūras īstenošanai. Piemērojot minēto protokolu, dalībvalstīm saskaņā ar 3. pantu Padomes Regulā (EK) Nr. 479/2009 (2009. gada 25. maijs) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (4), divreiz gadā, proti, līdz 1. aprīlim un līdz 1. oktobrim, jāpaziņo valdības budžeta deficīta un parāda dati un citi saistītie rādītāji.
            
         
               (5)
            
            
               Apsverot, vai lēmums par pārmērīga budžeta deficīta pastāvēšanu būtu jāatceļ, Padomei ir jāpieņem lēmums, pamatojoties uz paziņotajiem datiem. Turklāt lēmums par pārmērīga budžeta deficīta pastāvēšanu ir atceļams tikai tad, ja Komisijas dienestu prognozes liecina, ka prognozes laikposmā budžeta deficīts nepārsniegs robežvērtību 3 % no IKP.
            
         
               (6)
            
            
               Pamatojoties uz Komisijas (Eurostat) datiem, kas sniegti saskaņā ar Regulas (EK) Nr. 479/2009 14. pantu pēc tam, kad Rumānija līdz 2013. gada 1. aprīlim paziņoja datus, kā arī pamatojoties uz Komisijas dienestu 2013. gada pavasara prognozi, var izdarīt šādus secinājumus.
               
                           —
                        
                        
                           Negaidīti lielā recesija 2009. gadā izraisīja būtisku valdības ieņēmumu samazināšanos, kā rezultātā vispārējās valdības budžeta deficīts sasniedza 9 % no IKP, neraugoties uz centieniem samazināt valdības izdevumus. Pēc šīm negaidītajām norisēm un pārmērīgā deficīta korekcijas termiņa pagarināšanas par vienu gadu vispārējās valdības deficīts 2010. gadā tika būtiski samazināts līdz 6,8 % no IKP, 2011. gadā līdz 5,6 % no IKP, bet 2012. gadā – līdz 2,9 % no IKP, kas ir zem Līguma atsauces vērtības 3 % no IKP. Deficīta korekcija galvenokārt balstījās uz stingru izdevumu pieauguma kontroli, tostarp izmantojot publiskā sektora algu kontroli, pensiju iesaldēšanu un visu sociālo pabalstu, izņemot pensiju, samazināšanu. To atbalstīja arī ar pasākumiem ieņēmumu jomā, piemēram, PVN likmju palielināšanu par 5 procentu punktiem un iedzīvotāju ienākumu nodokļa bāzes paplašināšanu. Fiskālo korekciju īstenoja divu secīgu ekonomikas korekcijas programmu kontekstā, kuras tika atbalstītas ar maksājumu bilances palīdzību.
                        
                     
                           —
                        
                        
                           Konverģences programmā 2012.–2016. gadam prognozēts, ka deficīts 2013. gadā turpinās samazināties līdz 2,4 % no IKP un 2014. gadā tas samazināsies līdz 2,0 % no IKP. Saskaņā ar Komisijas dienestu 2013. gada pavasara prognozi vispārējās valdības budžeta deficīts 2013. gadā samazināsies līdz 2,6 % no IKP un, pieņemot, ka politika nemainīsies, līdz 2,4 % no IKP 2014. gadā, kas ir zem Līguma atsauces vērtības.
                        
                     
                           —
                        
                        
                           Komisijas dienestu 2013. gada pavasara prognozē paredzēts, ka vispārējās valdības bruto parāds nedaudz palielināsies no 37,8 % no IKP 2012. gadā līdz 38,5 % no IKP 2014. gadā.
                        
                     
         
               (7)
            
            
               Sākot no 2013. gada, kas ir pirmais gads pēc pārmērīgā deficīta novēršanas, Rumānijai būtu jāvirzās uz vidējā termiņa budžeta mērķa sasniegšanu atbilstošā tempā, ieskaitot izdevumu robežvērtībuas ievērošanu.
            
         
               (8)
            
            
               Saskaņā ar LESD 126. panta 12. punktu Padomes lēmums par pārmērīga budžeta deficīta pastāvēšanu jāatceļ, ja Padome atzīst, ka pārmērīgais budžeta deficīts attiecīgajā dalībvalstī ir novērsts.
            
         
               (9)
            
            
               Padome uzskata, ka pārmērīgais budžeta deficīts Rumānijā ir novērsts un tāpēc Lēmums 2009/590/EK būtu jāatceļ,
            
         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka pārmērīga budžeta deficīta situācija Rumānijā ir novērsta.
   2. pants
   Ar šo atceļ Lēmumu 2009/590/EK.
   3. pants
   Šis lēmums ir adresēts Rumānijai.
   
      Luksemburgā, 2013. gada 21. jūnijā
      
         
            Padomes vārdā –
         
            priekšsēdētājs
         
         M. NOONAN
      
   
   
      (1)  OV L 202, 4.8.2009., 48. lpp.
   
      (2)  Pēc Lēmuma 2009/590/EK pieņemšanas vispārējās valdības budžeta deficīta un parāda rādītāji par 2008. gadu tika pārskatīti, nosakot attiecīgi pašreizējos 5,8 % no IKP un 13,4 % no IKP.
   
      (3)  OV L 209, 2.8.1997., 8. lpp.
   
      (4)  OV L 145, 10.6.2009., 1. lpp.